OpenLLM-France/wikimedia huggingface dataset:
# Cribraria piriformis

Cribraria piriformis Cribrariaceae familiako onddo espezie bat da.
Sinonimoak: Cribraria intermedia, Cribraria rufescens var. ß pyriformis, Cribraria rufescens var. γ intermedia.

## Deskribapena

Esporangioak: Estipitatuak eta gregarioak, 0,3 eta 0,6 mm bitarteko diametrokoak, turbinatuak udare formakotik globo itxurakora, tenteak edo tolestuak aurrerantz, arre-purpura kolorekoak.
Hanka: Labur samarra normalean, 0,5 eta 0,7 mm bitarteko luzerakoak, baina batzuetan 25 mm artekoak, goian mehetua, luzetara ildaskatua, purpura kolorekoa edo arrea, ondo zehaztutako burua esporangioaren ⅓ tamainakoa, nerbioekin eta pikorrezko marra txikiz markatua, askotan konikoa, batzuetan lautua eta gutxitan azpian unbilikatua, ertza koskaduna du, arre iluna; erretikulu sinplea, sare zabala, triangeluarra, terminal libre samar gutxirekin, nodulu lodituak, ganbilak edo lautu samarrak, 2,5 mikra arteko diametroko pikor ilun lodiez osatutako edukiarekin.

## Jangarritasuna

Interes gastronomikorik gabea.

## Sasoia eta lekua

Koniferoen egur hiletan, mendian, urria.

### Banaketa eremua

Kanada, Ameriketako Estatu Batuak, Mexiko, Costa Rica, Txile, Kanariak, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 621 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Cribraria piriformis: GBIF—the Global Biodiversity Information Facility.

## Kanpo estekak

* Datuak: Q110585620
# José Luis Lauzirika

José Luis Lauzirika Pérez (Gallarta, Bizkaia, 1921eko azaroaren 26a - Barakaldo, Bizkaia, 1999ko irailaren 9a) bizkaitar futbolaria izan zen, eskuin hegalean aritzen zena.

## Kirol ibilbidea

| Kluba | Urtea(k) | Partida(k) | Gol(ak) |
| Barakaldo | 1939-1942 | | |
| Arenas | 1942-1943 | 15 | 1 |
| Logroñés | 1943-1943 | | |
| Espanyol | 1943-1944 | 3 | 0 |
| Sants | 1944-1944 | | |

## Kanpo estekak

* Datuak: Q96097249
# María Cerezuela

María Cerezuela (Barakaldo, 1993eko azaroaren 26a) aktore arabarra da, Maixabel filmean Maria Jauregiren rola antzezteagatik Goya Saria jaso zuena.

## Biografia

Barakaldon jaio bazen ere txikitan Gasteizera joan zen bizitzera eta bertako Eszena-Arte Tailerrean hasi zituen aktore ikasketak. Ondoren Barakaldoko Bizkaiko Antzerki Ikastegian jarraitu zuen ikasketekin.
2016an egin zuen antzerkian debuta Fernando Montoyaren Carne, el carnicero y los pecados de los otros antzezlanarekin. 2019an Un lugar donde arder antzezlna ere zuzendu zuen. 2017an laburmetrai bat egin zuen La Ventana eta ordutik diziplina biak elkarbanatu ditu.
2021. urtean Maixabel filmerako hautatua izan zen. Maria Jauregiren papera bete zuen eta 2022ko Goya Sarietan Emakumezko errebelazio aktore onenaren saria jaso zuen.

## Filmografia
### Filmeak

| Urtea | Filma | Pertsonaia | Zuzendaria | Oharrak |
| 2017 | La Ventana | | Silvia Pumar | laburmetraia |
| 2019 | Utero | | Jasone Urgoitia | laburmetraia |
| 2021 | Ahora que me voy | | Nahikari Rodríguez eta Ana Ibañez | laburmetraia |
| 2021 | Maixabel | Maria | Icíar Bollaín | |

### Antzerkia

| Urtea | Izenburua | Zuzendaria |
| 2016 | Carne, el carnicero y los pecados de los otros | Fernando Montoya |
| 2017 | LOS ABORÍGENES Lorca, Dalí, Buñuel | Felipe Loza |
| 2017 | Gitano | Iñaki Urrutia |
| 2018 | Último tren a Treblinka | Mireia Gabilondo |
| 2018 | Lluvia amarga sobre el Edén | Eva Rodriguez |
| 2019 | Un lugar donde arder | María Cerezuela |
| 2019 | Lotsagabe | Dorleta Urretabizkaia |
| 2020 | Mi verano en Burkini | Rebeca Sanz Conde eta Tatiana Carel |

## Erreferentziak

* 1 2 «Maria Cerezuelak eta Urko Olazabalek Goya sariak eskuratu dituzte 'Maixabel' pelikulan egindako lanagatik» EITB Euskal Irrati Telebista 2022-02-12 (Noiz kontsultatua: 2022-02-13).
* ↑ (Gaztelaniaz) «María Cerezuela, la joven alavesa que brilla con luz propia en 'Maixabel'» El Correo 2022-02-12 (Noiz kontsultatua: 2022-02-13).
* ↑ (Gaztelaniaz) Próximos Eventos – Un lugar donde arder – Pabellón Nº6. (Noiz kontsultatua: 2022-02-13).

## Kanpo estekak

* Aktorearen IMDBko fitxa irakurgai
* Datuak: Q110101877
# Cribraria argillacea

Cribraria argillacea Cribrariaceae familiako onddo espezie bat da.
Sinonimoak: Cribraria vulgaris var. argillacea, Stemonitis argillacea, Trichia argillacea.

## Deskribapena

Esporangioak: 0,1 eta 1 mm bitartekoa, okre antzeko zikin oliba antzeko kolorekoa, globo itxurakoa eta obala, sesilak edo laburki estipitatuak, estuki elkartuta, batzuetan pseudoetalio bat osatuz. Peridioa goitik iheskorra, erraz bereizten den sare arin bat izan ezik; behekoa iraunkorra kopa sakon baten itxuran, mintzezkoa, gaizki zehaztuta, erretikulatua. Pendunkulua, baldin badago, laburra, ildofuna, arre-beltzaxka kolorekoa; ondo garaturiko hipotalo batetik sortua.

## Jangarritasuna

Interes gastronomikorik gabea

## Sasoia eta lekua

Adar hiletan.

### Banaketa eremua

Kanada, Ameriketako Estatu Batuak, Alaska, Mexiko, Costa Rica, Puerto Rico, El Salvador, Txile, Argentina, Azoreak, Kanariak, Europa, Errusia, Israel, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 581 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) AsoJaen, Asociación Botánica y Micológica de Jaén.
* ↑ Cribraria argillacea: GBIF—the Global Biodiversity Information Facility.

## Kanpo estekak

* Datuak: Q27138608
* Multimedia: Cribraria argillacea / Q27138608
# Itxasmendi

    Artikulu hau Zarauzko auzoari buruzkoa da; Itsaso azpiko mendia gaitzat duena beste hau da: «Itsaspeko mendi»
Itxasmendi Zarauzko (Gipuzkoa) ekialdeko auzoa da.
A-8 autobideko Zarauzko ekialdeko zein mendebaldeko bidesariak bertan daude. Auzoaren ondoan dagoen Irita lur eremuan, Udalak, parke teknologiko bat, merkatalgune eta hotel bana eraikitzeko lanak hasiko ditu 2009an.
2018 an etxe gehiago,hotelak eta merkatal zentro bat irekiko dute

## Kanpo estekak

* Datuak: Q12259913
# Volkhov

Volkhov ibaia (errusieraz: Во́лхов) Europar Errusiako ipar-ekialdeko ibai garrantzitsu bat da, Ilmen eta Ladoga (Europako aintzira handiena) aintzirak lotzen dituena. 224 kilometro luze da, eta 80.200 kilometro koadroko arroa drainatzen du (hedadura horren antzekoa dute Austriak, Txekiar Errepublikak edo Serbiak).
Ibaia Errusiako Federazioko Novgorodeko eta Leningradoko oblastetatik igarotzen da.

## Kanpo estekak

* Datuak: Q15243
* Multimedia: Volkhov River / Q15243
# FIFO eta LIFO (kontabilitatea)

Kontabilitatean, FIFO (First In First Out esaldiaren sigla, ingelesez) eta LIFO (Last In First Out esaldiaren sigla, ingelesez), inbentarioa egiterakoan izakinak baloratzeko metodo bi dira. Izakinak prezio ezberdinetan erosita, FIFO metodoa erabiliz gero, lehen jasotako izakinak saltzen dira lehenbizi; FIFO metodoa erabiliz gero, aldiz, azken izakinak (last, ingelesez) saltzen dira lehenbizi. Horrela, FIFO metodoa erabilita, inflazio egoera batean, kontabilizatzen den irabazia handiagoa izango da LIFO metodoekin alderatuta, saldutako unitateen kostua lehen prezio txikietan baloratzen delako.

## Adibide bat

Enpresa batek ekitaldiaren hasieran, urtarrilaren 1ean, dituen izakinen kopurua 100 unitatekoa da, unitateko prezioa 10 euro izanik. Ondorengo egunetan, eragiketa hauek egiten ditu:
* urtarrilaren 3an, 50 unitate erosten ditu, 12 euroan unitatea;
* urtarrilaren 5ean 100 unitate saltzen ditu, 20 euroan unitatea;
* urtarrilaren 7an 200 unitate erosten ditu, 15 euroan unitatea;
* urtarrilaren 9an 100 unitate saltzen ditu, 20 euroan unitatea.

### Salerosketa eragiketak, FIFO metodoa erabiliz

          Izakinen kontrol-orria Zenbakia Data Erosketak Salmentak Inbentarioa Unitateak Prezioa Guztira Unitateak Prezioa Guztira Unitateak Prezioa Guztira 01/01 100 10 1000 1 01/03 50 12 600 100 10 ↓ 50 12 1600 2 01/05 100 20 2000 50 12 600 3 01/07 200 15 3000 50 12 ↓ 200 15 3600 4 01/09 100 20 2000 150 15 2250

### Salerosketa eragiketak, LIFO metodoa erabiliz

          Izakinen kontrol-orria Zenbakia Data Erosketak Salmentak Inbentarioa Unitateak Prezioa Guztira Unitateak Prezioa Guztira Unitateak Prezioa Guztira 01/01 100 10 1000 1 01/03 50 12 600 100 10 ↓ 50 12 1600 2 01/05 100 20 2000 50 10 500 3 01/07 200 15 3000 50 10 ↓ 200 15 3500 4 01/09 100 20 2000 50 10 ↓ 100 15 2000
Ikus daitekeenez, metodo bat edo bestea erabiltzeak badu eragina salmenta bakoitzak dakarren irabazian. Adibidez, urtarrilaren 9ko salmentak dakarren irabazia, FIFO metodoa erabiliz, 2000-50×12-50*15=650 euro da; LIFO metodoa erabiliz, ordea, 2000-100×15=500 euro da.

## Kanpo estekak

* Datuak: Q1265942
# FIFO

FIFO izenak adiera hauek ditu:

## Sigla

Ingelesezko first in first out esaldiaren siglatzat, adiera hauek ditu:
* kontabilitatean, FIFO inbentarioa egiterakoan izakinak baloratzeko metodo bat da;
* informatikan, FIFO data egitura baten manipulazioa antolatzeko metodo bat da.
# Anna Kern

Anna Petrovna Kern (errusieraz: Анна Петровна Керн, ezkongabe zegoenean Poltoratskaya (Полторацкая), bigarren ezkontza osteko abizena: Markova-Vinogradskaya (Маркова-Виноградская); (1800ko otsailak 11 – 18978ko maiatzak 27) errusiar idazle eta pertsonaia ezaguna izan zen, Aleksandr Pushkinek 1825ean idatzi zuen poema errusiar ezagunenaren helburu izan zena.

## Biografia

Anna Kern Oryolen jaio zen, gobernaria zen bere aitonaren etxean. Lubnyn hazi zen, Poltava esparru administratiboan (gaur egungo Ukrainan). 1817ko urtarrilak 8an gurasoek Kern generalarekin ezkondu zuten, 56 urte zituena eta Anna Kernek gorrotoa ziona.
San Petersburgon bizitzera joan zen bikotea eta hainbat poeta erromantikorekin harremanak izan zituen, baina ezagunena 1825eko udan Pushkinekin izan zuena izan zen, senide batzuekin Trigorskoen egon zenean, Mikhailovskoye ondoko etxe nagusi bat zena (poeta erbestean bizitzen ari zen lekua).
Pushkinen maitaleetako bat izan zen, ezagunenetakoa beharbada, oparitu zion Eugene Onegin lanaren bigarren kantuaren orrien artean lagatako poemagatik izan ez balitz, Kerni eskainia. Poema ingelesera itzultzen saiatu zen Vladimir Nabokov; Aleksandr Blokek bere bertsioa egin zuen; eta Mikhail Glinkak musika jarri zion eta Kernen alaba Catherineri eskaini zion.
Pushkinek Kernen ahizpari esan zion maiteminduta zegoela uste zuela, Kern joan ostean. Anna Kerni urte eta erdiz gutunak idatzi zizkion, baina aurpegi askokoak ziren. Hori horrela, haiena rteko harremana Pushkinen biografoek idealizatu egin zuten arren, Pushkin berak hitz itsusiak ere erabili zituen Kerni buruz.
1826an, Anna Kern bere senarrarengandik dibortziatu zen. Hamar urte geroago, Aleksandr Markov-Vinogradsky 16 urteko lehengusuarekin ezkondu zen eta seme bat izan zuten, hau ere Alexander izenekoa.
Bere bizitzako azken urteetan hain behar handian zegoen, ezen Pushkinek bidali zizkion gutunak ere saldu beharrean izan zela. Moskun hil zen 1879ko maiatzaren 27an, bere Gruzinskaya (Georgia) eta Tverskaya kaleen ertzean bizi zen apartamentuan. Prutnya (errusieraz: д. Прутня) herriko elizaren ondoko hilerrian lurperatu zuten, Torzhoketik 6 km-tara dagoena, Tverretik gertu (euriagatik ezin izan zuten senarraren ondoan hilobiratu). Gaur egun ez da hilobiaren leku zehatza ezagutzen eta hilarri sinboliko bat jarrita dago. Kaleko kondaira batek dioenez, bere hiletaren prozesioa Pushkin enperantzatik pasa zen, poetaren omenezko eskultura egiten ari zirenean, eta hori izan omen zen haien arteko azken elkartzea.

## Erreferentziak

* ↑ «The Art of Translation» The New Republic ISSN 0028-6583. (Noiz kontsultatua: 2024-11-28).
* ↑ (Ukraineraz) Хто така Анна Керн та чому в Лубнах є альтанка на її честь - ipoltavets.com. 2022-11-07 (Noiz kontsultatua: 2024-11-28).
# Futbol Club Bidezarra

Futbol Club Bidezarra Noain Elortzibarko kirol kluba da. 1996an sortu zen eta egun Nafarroako Lehen Autonomikoan dabil.

## Datuak

2024-25 denboraldia barne:
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 1
* Denboraldiak Hirugarren Federazioan: 2

### Azken denboraldiak
## Kanpo estekak

* (Gaztelaniaz) Webgune ofiziala
# Cees Priem

Cornelis Johannes «Cees» Priem (Ovezande, 1950eko urriaren 27a) Herbehereetako txirrindulari profesional ohia da, bere ibilbide profesionala 1973 eta 1987 artean luzatu zen.
Amateur mailan lorturiko garaipen nagusienak Delta Profronde eta Olympia's Tour izan ziren. Profesionaletan, Frantziako Tourrean bi etapa garaipen lortu zituen eta Espainiako Vueltan ere bi etapatan gailendu zen. Erretiratu ostean, TVM-Farm Frites taldeko kirol zunzendari lanetan aritu zen.
Cees Bal txirrindulari profesional ohiaren koinatua da.

## Palmaresa

1970
* Delta Profronde
1971
* Olympia's Tour
* Austriako Itzuliko 3 etapa
1972
* Circuit de Saône-et-Loire
* Etorkizuneko Tourreko etapa 1
1973
* Ster van Zwolle
1974
* Herbehereetako errepide txirrindularitzako txapelketa
* Romandiako Tourreko etapa 1
1975
* Frantziako Tourreko etapa 1
* Flandrian Zehar
1976
* Espainiako Vueltako etapa 1
* 4. Flandrian Zeharrean
1977
* Espainiako Vueltako etapa 1
* 3. Belgikako Itzulian
* 5. La Panneko Hiru Egunetan
* 5. Bordele-Parisen
1978
* Herbehereetako Itzuliko etapa 1
* Belgikako Itzuliko etapa 1
* Stad Sint-Niklaas Sari Nagusia
* 3. La Panneko Hiru Egunetan eta etapa 1
1979
* Mediterraneoko Tourreko etapa 1
* 4. Paris-Bruselan
1980
* Frantziako Tourreko etapa 1
* Agostoni Kopa
1981
* 2. Flandrian Zeharren
1982
* Étoile de Bessèges
* 5. Herbehereetako Itzulian
1983
* La Panneko Hiru Egunak
* 2. Marseillesa Sari Nagusian
1984
* Vilvoordeko Sari Nagusia

## Sailkapen orokorra Itzuli Handietan

| Itzuli Handia | 1973 | 1974 | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 |
| Italiako Giroa | — | — | — | — | — | — | — | — | — | — | — | — | — | — |
| Frantziako Tourra | — | UT | UT | — | — | — | — | UT | UT | — | — | — | — | UT |
| Espainiako Vuelta | — | — | — | 32. | UT | — | — | — | — | — | — | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Cees Priem - ProCyclingStats
* Cees Priemen fitxa (sitiodeciclismo.net)
* Datuak: Q1052652
* Multimedia: Cees Priem / Q1052652
# Geoerreferentziazio

Geoerreferentziazioa edo geoerregistroa koordenatu-transformazio mota bat da, irudi digital bat datu-base bektorial bati lotzen duena. Honek maiz espazio geografiko bat irudikatzen du (normalean, eskaneatutako mapa bat edo airetik hartutako argazki bat). Prozesu honek, erreferentzia espazialeko sistema batera lotuz, datu digitalak mundu errealean kokatzen ditu. Beraz, irudiak erregistratzeko edo irudiak zuzentzeko modu geografikoa da. Helburu ohikoena da irudia beste datu geografiko batzuekin integratzea, bisualki eta analitikoki, informazio geografikoko sistemetan eta teledetekzio-softwarean.
Adibidez, QGIS software askearen geoerrenferentziatzeko funtzioak edozein digital irudiari koordenatu geografikoak adjudikatu dezake. Honetarako 6 algoritmo ezberdinak daude eskuragarri.

## Erreferentziak

* ↑ «What does "georeferenced" mean?» www.usgs.gov (U.S. Geological Survey).
* ↑ (Ingelesez) Yao, Xiaobai A.. (2020-01-01). Kobayashi ed. Georeferencing and Geocoding. Oxford: Elsevier, 111–117 or. doi:10.1016/b978-0-08-102295-5.10548-7. ISBN 978-0-08-102296-2..
* ↑ «6. Raster Data — QGIS Documentation documentation» docs.qgis.org (Noiz kontsultatua: 2024-11-27).
# 1879ko Kontxako Bandera

1879ko Kontxako Bandera (Banderaren 1. ekitaldia), irailaren 7an jokatu zen, eta Donostiak bere 1. Kontxako Bandera eskuratu zuen.

## Zehaztapen historikoa

Maiz esan izan da Pasaiako Avante trainerua izan zela Kontxako Bandera bat irabazi zuen lehen trainerua. Luzaro hala uste izan bazen ere, gaur egun badakigu ez dela horrela. Rafael Aguirrek datu xeheak eskaintzen dizkigu horren inguruan:
| « | No se presentó la "Avante" de Pasajes de San Juan, patroneada por Ramon Goicoechea, ya inscrita. Y la lucha se redujo a tres embarcaciones. | » |
Era berean, irabazlea zein izan zen garaiko egunkarietan ikus daiteke:
| « | En las regatas a remo efectuadas ayer tarde, disputaron los premios tres traineras. Obtuvieron: Primer premio, lancha Lequeitiana, de San Sebastián, 500 pesetas y diploma. | » |
| —Diario de San Sebastián (1879-09-08): 2 or. |||
| « | (...) las dos traineras Lequeitiana y la Ondarroa, caminaron a la par, venciendo la primera (...) la lancha de San Sebastián Lequeitiana | » |
| —Diario El Urumea (1879-09-09): 2-3 or. |||

## Parte-hartzaileak

Talde parte-hartzaileak :
| Taldeak | Traineruak | Patroiak |
| Donostia Orio Orio | Lequeitiana Santa Justina Ondarroa | Juan Kruz Karril Jose Mari Mitxelena - |

## Emaitzak

Behin betiko denborak :
| Postua | Elkartea | Denbora |
| 1 | Donostia | 20:21 |
| 2 | Orio (Santa Justina) | - |
| 3 | Orio (Ondarroa) | - |

## Tripulazio irabazlea

* Donostia
** Patroia: Juan Kruz Karril

## Bibliografia

AGUIRRE, Rafael (2002): Donostiako Estropadak (1879 - 2001) Regatas de la Concha. Donostia: Kutxa Fundazioa, ISBN 84-7173-414-1

## Ikus, gainera

* Kontxako Bandera

## Erreferentziak

* ↑ AGIRRE, Rafael (2002): 12

## Kanpo estekak

* Datuak: Q12252428
# Arnold Koller

Arnold Koller (Sankt Gallen, 1933ko abuztuaren 29a) suitzar politikaria da. Suitzako Konfederazioko presidentea izan zen 1990ean 1997an.
Sankt Gallenen ekonomia ikasi zuen eta ondoren jurisprudentzia Friburgo eta Berkeleyko unibertsitateetan. Abokatu gisa lan egin eta doktoretza amaitu ondoren, unibertsitateko irakasle izan zen.
Alderdi Demokrata Kristauko kide izan zen. 1971tik 1986ra Suitzako Kontseilu Nazionaleko kide izan zen. 1986tik 1999ra Suitzako Kontseilu Federaleko kide izan zen, eta sailu Militarra eta Justizia eta Polizia saila zuzendu zituen.
Suitzako Konfederazioko presidentea izan zen 1990 eta 1997 urteetan.
2002an Federalismoari buruzko Munduko Bigarren Konferentzia zuzendu zuen eta 2006tik 2010era Federazioen Foroko presidente izan zen.
* Datuak: Q115559
* Multimedia: Arnold Koller / Q115559
# Itota (xakea)

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
Xakean, itota txanda duen jokalariak jokaldi legal egiterik ez duenean eta erregea xake egoeran ez dagoenean gertatzen den egoera da. Hau da, erregea ezin da beste lauki batzuetara mugitu, xake egoeran geratuko litzatekeelako edo defendatuta dauden pieza propioak edo besteren piezak dituztelako, eta, gainera, jokalariak ez du mugitu edo aurkariak harrapatu ditzakeen beste piezarik. Honi, errege itota bezala ere ezagutzen da.
Finaletan zehar, itota, posizio ahul batean berdintzea ahalbidetu dezakeen taktika bat da. Posizio konplexuagoetan, non pieza asko dauden, ia ez dago itota gerta daitekeen egoerarik.
Halaber, gai arrunta da amaierako ikasketen eta beste xake arazo batzuen konposizioan.

## Historia

Itota-araua nahiko polemikoa izan da historian zehar. Itota bat unibertsalki berdinketatzat hartzen den arren, xakearen historia gehienetan zehar ez da horrela izan. Xake modernoaren hastapenetan, itotak mugitzea tokatzen zitzaion jokalariarentzat garaipena suposatzen zuen. Praktika honek, xakean, XV. mendearen hasierara arte iraun zuen. Hala ere, itota, behe mailako garaipentzat hartzen zuten, eta, beraz, diruagatik jokatzen zutenean, apustuaren erdia baino ez zuten jasotzen. Horrela jarraitu zuten Espainian XVI. mendearen amaierara arte.

## Adibidea

[Event "Import"] [Site "https://lichess.org/18AjO0Tp"] [Date "2016.05.28"] [Round "-"] [White "?"] [Black "?"] [Result "1/2-1/2"] [UTCDate "2016.05.28"] [UTCTime "07:55:01"] [WhiteElo "?"] [BlackElo "?"] [Variant "Estandar"] [TimeControl "-"] [ECO "A00"] [Opening "Van't Kruijs-en hasiera"] [Termination "Normal"]
1. e3 a5 2. Qh5 Ra6 3. Qxa5 h5 4. Qxc7 Rah6 5. h4 f6 6. Qxd7+ Kf7 7. Qxb7 Qd3 8. Qxb8 Qh7 9. Qxc8 Kg6 10. Qe6 { ezin da beltza mugitu } 1/2-1/2

## Erreferentziak

* ↑ xakea.org
* ↑ Murray, H. J. R.. (1913). A History of Chess. Oxford University Press, 61 or. ISBN 0-19-827403-3..

## Kanpo estekak

* Datuak: Q208330
* Multimedia: Stalemates / Q208330
# Illán de Vacas

Illán de Vacas Toledoko udalerria da, Torrijos eskualdean dagoena.
2010eko urtarrilaren 1eko erroldaren arabera 5 biztanle zituen. Espainian biztanle gutxien dituen udalerria da.

## Kokapena

Illán de Vacas, Torrijos eskualdean dago eta honako udalerriak ditu mugakide: Los Cerralbos iparraldean, Otero ipar-ekialdean, Domingo Pérez ekialdean, Cebolla hegoaldean eta Lucillos mendebaldean.
Herria Torrijos eta A-5 autobidea batzen dituen CM-4002 errepidearen ondoan dago. Baina errepidetik herrirako sarbide errepidea asfaltatu gabe dago.

## Historia

Antzina Los Cerralbosi loturik egon zen. Udalerriari buruzko lehen dokumentu idatzia 1512koa da, eta bertan, herriko hiru biztanle armadan aritzeko erroldatu zirela aipatzen da.
XVII. mendean herrian hogeita hamazazpi familia bizi ziren eta XIX. mendean 22 etxe zeuden. XIX. mendearen amaieran herriko udaletxearen aurrekontua 2.200 errealekoa zen, eta ia erdia (800 erreal) udaletxeko idazkariari ordaintzeko erabiltzen ziren.
Gaur egun udalerria osatzen duten 900 hektareatatik 650 Renilla familiarenak dira (herrian erroldatutako bost pertsonak familia berekoak dira).

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2010 |
| 110 | 109 | 105 | 66 | 113 | 108 | 98 | 43 | 21 | 0 | 7 | 5 |

## Ondarea

* Asunción de Nuestra Señora eliza: Herriko sarreran dago eta 1983an eraberritu zuten.

## Alkateen zerrenda

Alkateen zerrenda :
| 2011- | Julián Renilla Bru | PP |
| 2007-2011 | Julián Renilla Bru | PP |
| 2003-2007 | Julián Renilla Bru | PP |
| 1999-2003 | Julián Renilla Bru | PP |
| 1995-1999 | Julián Renilla Bru | PP |
| 1991-1995 | Julián Renilla Bru | PP |
| 1987-1991 | Julián Renilla Bru | PP |
| 1983-1987 | Julián Renilla Bru | AP/PDP/UL |
| 1979-1983 | Jesús Renilla Renilla | UCD |

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) ¿Queda alguien ahi? Tiempo aldizkariko albistea.
* (Gaztelaniaz) Udalerriari buruzko webgunea.
* Datuak: Q1381577
* Multimedia: Illán de Vacas / Q1381577
# Victor Wembanyama

Victor Wembanyama (Les Chesnay, Yveslines, Frantzia, 2004ko urtarrilaren 4a) frantziar saskibaloi jokalaria da.
2,26 metro altu da eta hegal-pibot gisa jokatzen du.
2023. urtean, saskibaloi jokalari ikusgarrienetako bat, NBAko jokalaria bihurtu da San Antonio Spurs taldearekin.
"Draft"-eko lehen postua oso gertu dauka.
2024ko Udako Olinpiar Jokoetan zilarrezko domina lortu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Gizonezkoa |

## Erreferentziak

* ↑ MujikaTelleria, Beñat. (2023-05-25). «Egungo harribitxi preziatuena» Berria (Noiz kontsultatua: 2023-05-25).
* ↑ NBA.com 2023 DRAFT BOARD.
* ↑ (Gaztelaniaz) SL, TAI GABE DIGITALA. (2022-10-07). «Victor Wembanyama, de no jugar en Europa a apuntar a ser el número 1 del draft de 2023» naiz: (Noiz kontsultatua: 2023-05-25).

## Kanpo estekak

* Datuak: Q72941595
* Multimedia: Victor Wembanyama / Q72941595